A luenga astur-leyonesa tradicionalment quasi tot Asturias, de fueras d'a muga con Galicia, on bi ha una zona gallegoparlant y una zona de transición gallego-asturián, (como se desvién en Ribagorza con l'aragonés y lo catalán y parlas transicionals). L'astur-leyonés en Asturias recibe a denominación eufemistica de bable (como l'aragonés "fabla"), encara que agora se reivindique como asturianu. As parlas asturianas se dividen en tres grupos (occidental, central y oriental) que continan fuera d'Asturias: cabo nororiental de Portugal, Zamora, Cantabria, pero sobretot en Leyón costituindo l'astur-leyonés occidental, astur-leyonés central y astur-leyonés oriental. L'asturián oriental ye o que més periglo de desapareixer corre. L'asturián central ye a base d'a luenga standard. L'asturián occidental ye percibito por muitos asturians (castellanoparlants u asturianoparlants) como con trazas gallegas pero ye més puro y menos castellanizato que l'asturián central, que perdió os diftongos decreixents -ei- y o grupo –it- exclusivos actualment de l'asturián occidental y comuns con o galaico-portugués.